  Майя Бывальцева Удмурт Гербер Ижкарын 12-тӥ инвожое ортчоз. Со сярысь Удмуртилэн шоркарысьтыз администрацилэн пресс-службаез ивортэ. Сяме пыӵамъя йӧскалык шулдыръяськон Кызьпу арамаын ортчоз. 2018-тӥ арын нимысьтыз саклык висъяськоз Россиын удмурт движение кутскем дырысен 100 ар тырмонлы. Куноос понна паркын пӧртэм площадкаос ужалозы. Валтӥсь сцена вылэ Кырӟанъя но эктонъя «Италмас» кун академ ансамбль потоз. Тодэ вайытом, элькун Гербер Ува ёросын 16-тӥ инвожое ортчоз. Валтӥсь темаез воршудъёс луозы. Ватсалом, Россиысь удмуртъёслэн I ӧтчамзы ортчем дырысен 2018-тӥ арын 100 ар тырмиз. Солы сӥзьыса, Алабгоын бадӟым конференци радъязы. Отчы пӧртэм улосвылъёсысь 300 пала адями лыктӥз. Люкаськемъёс этнотуризмез, удмурт кыллы дышетонэз но удмурт движениез азинтон ужпумъёсты ӝутӥзы но кенешонъёслы йылпумъянъёсъя резолюци кутӥзы.  Тегъёс: Лулчеберет Ижкар Удмуртия Гербер удмуртъёс праздникъёс шутэтскон  